హాయ్.
నామకరణానికి ఇది చాలా మంచి రోజు.
ఏమో. ఏదో తేడాగా అనిపిస్తోంది.
నువ్వు ఏమంటున్నావు?
బహూశా జాన్ బ్రౌన్ తతంగం వలన నాకు అలా అనిపిస్తోందేమో. ఏమో.
నిన్న రాత్రి నాకు ఓ పీడకల వచ్చింది.
నిన్నరాత్రి ఆనందంగా గడిపామనుకున్నానే.
మన మధ్య మళ్లీ అంతా బాగా అయిపోయినందుకు నాకు అనందంగా ఉంది, బంగారం.
నాకు కూడా.
ఇక నువ్వు మీ కుటుంబమంతటికీ సెలవు చెప్పేయవచ్చు,
ఎందుకంటే మనం న్యూ ఓర్లీన్స్ కి వెళ్తున్నాం.
-ఒక్క నిమిషం. ఏంటి? -మనం దీని గురించి తర్వాత మాట్లాడుకుందాం.
ఈ రోజు నువ్వు జేన్ కి సాయమందించడం చాలా మంచి విషయం.
తన బిడ్డకి సంరక్షకునిగా ఉండమని తను నన్ను అడిగింది. తను విధవ కాబట్టి, అది నా బాధ్యత.
అవునులే.
ఎమిలీ ఎక్కడ?
ఇంట్లోనే ఉందనుకుంటా. తను మామూలుగా చర్చికి రాదు కదా.
తన కవిత ముద్రించబడిననాటి నుండి నేను తనని చూడనేలేదు.
కావాలని నా నుండి తప్పించుకుందేమో అనిపిస్తోంది.
అవును, అంటే...
నీ స్థానంలో నేనుంటే, తనని ఒంటరిగా వదిలేసేవాడిని.
కానీ...
తనకి నేను కొన్ని విషయాలను చెప్పాలి.
తనకి అవి తెలుసనుకుంటా.
జేన్ వచ్చేసింది.
-ఇక నేను నా బాధ్యతని నిర్వర్తించాలి. -హాయ్.
నువ్వు ఇంకా నా భర్తవే అని జనాలని మర్చిపోనివ్వవద్దు.
ఆ విషయంలో ఇక్కడున్న వారెవ్వరికీ సందేహం లేదులే.
హాయ్.
ఎంత ముద్దుగా ఉన్నాడో?
ఆగండి.
డికిన్సన్
అగ్ని జ్వాలలను నువ్వు ఆర్పలేవు
హేయ్, మ్యాగీ. ఏంటి సంగతి?
మామూలే.
ఒక ప్రశాంతమైన ఆదివారం, అంతే.
విశ్రాంతి తీసుకుంటూ ఆస్వాదిస్తున్నా.
ఆదివారాల నాడు నేను విశ్రాంతి తీసుకోను. ఆ రోజు కూడా వార్తలు ఉంటాయి కదా.
ప్రతీరోజు వార్తలు ఉంటాయి.
దేవుడా, నాకు ఆకలి మండిపోతోంది.
తినడానికి ఏమైనా ఉందా?
వంట గదిలో ప్లమ్స్ ఉండవచ్చేమో.
బీఫ్ వేపుడు ఏమైనా ఉందా?
ఉందేమో వెళ్లి చూస్తాను.
మీ కోట్ ఏమైనా తీయమంటారా?
లేదు, నేను ఎక్కువ సేపు ఉండను.
ప్రయాణాన్నికొనసాగించే ముందు త్వరగా ఏమైనా తినేసి వెళ్దామని ఆగాను.
డికిన్సన్స్ ని పలకరించి వెళ్లిపోదామని వచ్చాను.
వాళ్ళల్లో ఎక్కువ మంది ఇక్కడ లేరు.
నామకరణ మహోత్సవం ఉంటే చర్చికి వెళ్ళారు.
ఒకరు ఉన్నారులే.
మిస్టర్ బౌల్స్, నేను నీతో మాట్లాడాలి.
ఏదో తేడాగా మాట్లాడుతున్నావు. అంతా బాగానే ఉందా?
మిస్టర్ బౌల్స్, నాతో హాలులోకి వస్తారా?
నేను తినడానికి ఏమైనా ఉందేమో వెళ్లి చూస్తాను.
ఏంటి సంగతి?
నేను నిన్ను ఒకటి అడగాలి.
సరే.
మరి, గోడ వైపు తిరిగి ఎందుకు మాట్లాడుతున్నావు?
ఎందుకంటే నేను నా కనులను కాపాడుకుంటున్నాను.
నా కళ్ళు చాలా సున్నితమైనవి,
నిన్ను చూస్తే, గుడ్డిదాన్ని అయిపోతానేమో అని భయంగా ఉంది.
చిత్రంగా ఉందే.
మిస్టర్ బౌల్స్, నా కవితల పుస్తకం ఇంకా నీ దగ్గర ఉందా?
నేను నీకు ఇచ్చాను కదా?
అవును, ఉంది. నా సంచిలోనే ఉంది అది.
రైలులో వెళ్ళేటప్పుడు వాటినన్నింటినీ మరోసారి చదువుదామనుకుంటున్నాను.
నా ఉద్దేశం, నీ కవితలు చాలా బాగుంటాయి. అది నీకు తెలిసిందే కదా.
అవి బాగా ఆకట్టుకుంటాయి.
అవి మళ్లీ నాకు ఇచ్చేయమని నాకు అడగక తప్పడం లేదు.
ఏమన్నావు?
నేను మర్యాదపూర్వకంగా...
నా కవితలని నాకు ఇచ్చేయమని అడిగాను.
-వాటిని వెనక్కి ఇచ్చేయాలా? -అవును.
తక్షణమే.
సరే, నాకు అర్థమైందిలే.
నీ ఎడిటర్ గా నేను ఇప్పటికే చాలా కాలంగా ఉన్నాను.
నీ కవితలను ముద్రించబడటం
నీకు ఇష్టం లేదన్నట్టుగా నువ్వు ఆడగడం ఒక నాటకం.
నువ్వు గొప్ప అని చెప్పడానికి కావాలని రివర్స్ లో వెళ్తున్నావు.
ఇది బాగానే ఉంది, కానీ...
నువ్వు ఇలా చేయవలసిన పని లేదు.
నేనేమీ ఆటలు ఆడటం లేదు.
సరే.
మిస్టర్ బౌల్స్, నేనెంతగానో ఆలోచించాను, నాకు బాధగా కూడా అనిపించింది,
నా కవితలు ముద్రించబడకూడదని నిర్ణయించుకున్నాను.
కనుక, నేను అభ్యర్థిస్తున్నాను...
లేదు. నేను నా కవితలని నాకు ఇచ్చేయమని అడుగుతున్నాను.
ఎమిలీ.
నీ కవితకి మంచి ఆదరణ లభించింది.
నువ్వు తక్కువ కాలంలోనే ప్రపంచ ప్రఖ్యాత రచయిత్రివి కాబోతున్నావు.
మేము ముద్రించినది జనాలకి బాగా నచ్చింది, ఇంకా ముద్రించమని మమ్మల్ని బతిమాలుతున్నారు.
అది అబద్ధం.
-కొందరికి నచ్చలేదు. నేను విన్నాను. -లేదు, నువ్వు వేరేగా అనుకున్నావు.
అది వాళ్ళకి ఇబ్బందిని కలిగించింది.
అది వాళ్ళని ఆలోచింపజేసింది. ప్రశ్నలను అడిగేలా చేసింది.
అది ఉద్రేకాలని తట్టిలేపింది. దానికి వాళ్ళు ప్రతిస్పందించారు.
ఒక రచయిత్రిగా ఇదే కదా నీకు కూడా అవసరం.
ఎమిలీ, నేను నిజంగా చెప్తున్నాను.
న్యూ ఇంగ్లాండ్ లోనే ఒక గొప్ప కవయిత్రివి కాబోతున్నావు, అమెరికాలో కూడా కావచ్చు.
నీ దారికి నువ్వే అడ్డుపడుతున్నావు, అలా కాకూడదనే నా ప్రయత్నమంతా.
ఇప్పుడు నా దారికి అడ్డుగా ఉంది కేవలం నువ్వు మాత్రమే.
ఆ మాట నన్ను బాధించింది.
నా కవితలను నాకు ఇచ్చేయి.
నా పత్రికా సామ్రాజ్యం నలుదిశలా వ్యాపిస్తోంది.
అందులో నువ్వూ భాగం కావచ్చు. ఒక సామ్రాజ్య నిర్మాణానికి తోడ్పడాలని నీకు లేదా?
నాకు కూడా ఒక సామ్రాజ్యం ఉండేది!
ఇక్కడ ఉండేది.
దాన్ని నువ్వు దొంగలించేశావు.
నువ్వు...
ఇంకా సూ.
అయితే ఇది సూ గురించి అన్నమాట.
నువ్వేమంటున్నావో నాకు అర్థం కాలేదు.
నీకు మా గురించి తెలిసిపోయింది కదా?
ఇక్కడ ఏం జరుగుతోందో నాకర్థమైంది.
నా గురించి, సూ గురించి నీకు తెలిసిపోయింది, కాబట్టి నీకు కుళ్ళుగా ఉంది.
నేను నీతో సరసమాడుతున్నానని నువ్వు అనుకున్నావు.
నీ మీద మనస్సు పడ్డానని అనుకున్నావు.
కానీ అదేమీ లేదు, సరేనా?
నాకు నీ కవితల మీద తప్ప ఇక దేని మీదా ఆసక్తి లేదు,
నువ్వు కూడా నీ కవితల మీదే దృష్టి పెట్టాలి.
నీ భావావేశాలతో నీ వృత్తి జీవితాన్ని పాడు చేసుకోకు.
మహిళలలో ఇదే పెద్ద సమస్య.
నాకు నా కవితలు కావాలి.
లేదు, ఎమిలీ. నీకు నేను కావాలి.
చూడు, చాలా మంది నిన్ను అస్సలు పట్టించుకొనేవాళ్ళే కాదు.
కానీ నేను పట్టించుకున్నాను, ఎందుకంటే నేను నిన్ను అర్థం చేసుకున్నాను.
నువ్వు చిత్రవిచిత్రమైనదానివి, నీకు మానసిక సమస్య ఉంది, అలాగే వింత మనిషివి కూడా
కానీ ఒక మహిళగా నీలోని కళా చాతుర్యం వాటి ద్వారానే వస్తోందని నేను అర్థం చేసుకున్నా.
ఇప్పుడు, నిన్ను పట్టించుకోకుండా ఉండగలగడం ప్రపంచానికి చాలా తేలిక,
కానీ అలా నేను జరగనివ్వను.
నేనే కనుక వాళ్ళనందరినీ
నీ వైపు మళ్లించకుంటే, నిన్ను పట్టించుకొనే నాథుడే ఉండడు.
నా మాట నమ్ము.
నేను లేకుంటే నువ్వు ఎందుకూ పనికిరావు.
ఏదోకరోజు, నువ్వు ఇదంతా తలుచుకున్నప్పుడు, నాకు కృతజ్ఞతలు తెలియజేస్తావు.
నేను నిన్ను ఆఖరి సారి అడుగుతున్నాను...
నా కవితలను నాకు ఇచ్చేయి.
ఇవ్వను.
ఎంత ధైర్యం.
నువ్వు వాటిని నాకు ఇచ్చేశావు, ఇప్పుడు అవి నావి.
వాటిని నేను నీకు ఇవ్వలేను.
సరే.
వాటిని నువ్వు నాకు ఇవ్వకుంటే, నేను వాటిని లాక్కోవలసి ఉంటుంది.
లేదు, ఓ విషయం చెప్పనా? దానికి బాగా ఆలస్యమైపోయింది.
ఏంటి?
ఇప్పటికే నేను ఒక కవితని ఆఫీసుకి పంపించేశాను.
ఇవాళ కాసేపయ్యాక, దాన్ని ముద్రిస్తారు.
మన్నించు.
-నా సంచిని ముట్టుకోకు! -నేను వాటిని తీసేసుకుంటున్నాను!
-అవి నావి! -అవి నీవి కాదు.
అవి నాకు దొరికేశాయి.
-వాటిని నాకిచ్చేయి. -ఇవి నీకు కావాలా?
-వాటిని నాకిచ్చేయి! -వచ్చి తీసుకో.
వాటిని నాకిచ్చేయి!
హేయ్!
పద! పద!
-నా కవితలను నాకిచ్చేయి. -ఇవ్వను.
ఇచ్చేయి!
వాటిని నాకిచ్చేయి!
నువ్వు దరిద్రుడివి!
నేను స్త్రీవాదిని!
ఇవాళ మనమందరమూ విలియం విల్కిన్సన్ II
పుట్టుకను వేడుకలా జరుపుకుందామని ఇక్కడికి చేరుకున్నాం,
-అలాగే అతను సాగించబోయే... -తను చాలా బాగుంది.
...విశ్వాసబద్ధ మార్గంలో అతనికి శుభం జరగాలని దీవిద్దాం.
ఆపు!
ఈ పిల్లవాడి అమ్మ, జేన్,
స్వర్గస్థులైన విలియం విల్కిన్సన్ I తరఫున నిలబడి ఉన్న
ఇతని సంరక్షకుడైన ఆస్టిన్ డికిన్సన్ తో పాటు ఇప్పుడు మన ముందు ఉంది.
మనవళ్ళు పుడితే బాగుంటుంది కదా?
చావు మన నుండి అతడిని వేరు చేసినా
విశ్వాసం, ప్రేమ మనల్ని ఎల్లప్పుడూ కలిపే ఉంచుతాయి.
విలియం విల్కిన్సన్ I, మీరు కనబడకపోవచ్చు, కానీ మీరిక్కడే ఉన్నారని మాకు తెలుసు.
నా దగ్గర ఏమున్నాయో చూడండి.
మీ ఇద్దరూ దొంగా పోలీసు ఆడుకుంటుండగా
నేను అతని ఆ చిన్ని సూట్ కేసు నుండి దొంగలించేశాను.
మ్యాగీ.
ధన్యవాదాలు. వీటిని ఎలా సంపాదించావు?
సరైన పని మనిషికి కనబడకుండా ఎలా ఉండాలో బాగా తెలుస్తుంది.
ధన్యవాదాలు. ధన్యవాదాలు.
ఒకటి పడిపోయింది.
సూ కి
ప్రభువా, ఈ నీటిని పవిత్రం చేయండి,
తమరి సంపూర్ణ కరుణ ఈ పిల్లవాడి మీద చూపండి.
ఆస్టిన్ డికిన్సన్, ఈ పిల్లవాడికి సంరక్షకుడిగా ఉండటం ద్వారా,
ఇతని తల్లి అయిన జేన్ పట్ల, అలాగే ఈ పిల్లవాడి పట్ల
నీకు ప్రేమ ఉన్నదని నీవు అంగీకరిస్తున్నావు.
ఈ పిల్లవాడికి ఈ లోకంలో
ప్రేమకి లోటు రాకుండా చూసుకుందువని నీవు నీ మాట ఇస్తున్నావు.
ఈ పిల్లవాడి సంరక్షకుని పాత్ర నీకు సమ్మతమేనా?
-సమ్మతమే. -అయితే ప్రార్థన చేద్దాం.
ప్రభువా, ఈ పిల్లవాడిని దీవించి, భద్రంగా కాచుము.
తథాస్తు.
-తథాస్తు. -తథాస్తు.
నీకు పొగ వాసన వచ్చిందా?
ఎమిలీ.
నీకు నేనెవరో తెలిసిపోయింది కదా.
అవును.
అవును, నువ్వు ఫ్రేజర్ వి. ఫ్రేజర్ స్టర్న్స్.
నేనెవరో, నేనెలా చావబోతున్నానో నీకు తెలుసు.
అవును.
-యుద్ధంలో. -యుద్ధంలో.
కీర్తి కోసం, పేరు కోసం పాకులాడుతూ
నేను నా ఇంటిని వదిలి...
నా కుటుంబాన్ని వదిలి...
యుద్ధంలోకి అడుగుపెడతాను.
అవును.
అప్పుడు ఆ తూటా...
నీ గుండె లోలోతులలోకి దిగబడుతుంది.
ఇక ఫ్రేజర్ స్టర్న్స్ అస్తమిస్తాడు...
జ్ఞాపకాలని మాత్రమే వదిలివెళ్తాడు.
గుర్తింపులేని వారిగా ఉండటమే మంచిదేమో.
నాకు అర్థమైంది.
అదే తప్పును నేను చేయను.
నువ్వు ఎన్నో యుద్ధాలు పోరాడాల్సి వస్తుంది, ఎమిలీ డికిన్సన్.
కానీ నువ్వు వాటిని రహస్యంగా పోరాడాలి.
ఒంటరిగా.
ఎవ్వరికీ కనబడకుండా.
నీకు నీ అంతరంగం నుండే పేరు రావాలి, ఈ ప్రపంచం నుండి కాదు.
నువ్వు ఒక గుర్తింపులేని వ్యక్తివి అయిపోవాలి.
ఇప్పటి వరకు ఎవ్వరూ కనీవిని ఎరుగని ఒక బ్రహ్మాండమైన ధీర వనితవి నువ్వు కావాలి.
అగ్ని జ్వాలలను నువ్వు ఆర్పలేవు -
మండించగల వస్తువు
లవీనియా. రా, బంగారం.
ఫ్యాన్ గాలి తగలకుండానే ఆరిపోగలదు -
ఆబీ!
రాత్రి అనుకున్న విధంగా జరగని నాడు -
పక్కకు తప్పుకోండి...
అంతే. బయటకి పద.
వెళ్లిపోండి.
ఎమిలీ.
నేను నిన్ను కలవడానికి వచ్చాను.
ఇక్కడి నుండి వెళ్లిపో.
ఎమిలీ.
మనం మాట్లాడుకోవాలి.
నాకు నీతో మాట్లాడాలని లేదు. కనీసం నీ ముఖం చూడాలని కూడా లేదు.
ఇప్పుడు ఆలోచిస్తుంటే, అసలు నిన్ను ఇకపై చూడాలని కూడా నాకనిపించడం లేదు.
విషయాలను నా వైపు నుండి వివరణనిచ్చే అవకాశం ఇవ్వు.
వివరణ ఇవ్వడానికి ఇంకా ఏముంది?
నాకు ఇప్పుడు అంత స్పష్టంగా కనబడుతోంది.
లేదు. నీకు కనబడని విషయాలు కూడా కొన్ని ఉన్నాయి.
నీకు నా మీద కోపం రావడంలో ఆశ్చర్యం లేదు.
నేనేమీ నీ అనుమతి కోరడం లేదు.
నువ్వు అతడిని పట్టించుకుంటున్నావని నాకు తెలుసు.
అతడిని పట్టించుకుంటున్నానా?
అలా నా చేత చేయించింది నువ్వే కదా.
నువ్వు నన్ను బలవంతంగా నెట్టావు!
అతడిని నేను ప్రేమించాలని నువ్విదంతా చేసినట్టుగా ఉంది. ఎందుకు అలా చేశావు?
అతడి మీద ప్రేమ ఉంది నీకే కదా.
నాకు అతని మీద ప్రేమ లేదు.
-ఎప్పుడూ లేదు. -నువ్వు అబద్ధమాడుతున్నావు.
-అతని గురించి నేనస్సలు పట్టించుకోను కూడా. -అయితే ఎందుకు అతనితో పడక పంచుకున్నావు?
ఇంకా ఎందుకు...
అతనికి నా కవితలని ఇవ్వమని ఎందుకు నాకు ఎప్పుడూ చెప్తూ ఉండేదానివి?
ఎందుకంటే నీ కవితల వల్ల నాలో కలిగే భావాలను నేను నియంత్రించుకోలేను కనుక.
నీ కవితలలో నేను తట్టుకోలేనంత శక్తి ఉంది. అవి పాముల్లాంటివి.
అవి నా లోనికి ప్రవేశించి, నా గుండెని చుట్టుకొని,
నా ఊపిరి ఆగేంతవరకు పిండేసేవి.
అవి మెరిసే విషపూరితమైన కవితలు, అవి కరుస్తాయి కూడా.
నాకు భయమేసింది, ఎమిలీ.
నీ మీద, నువ్వు నన్ను బంధీ చేసుకున్న విధానం మీద, నన్ను విషపూరితం చేసిన పద్దతి మీద.
నేను ఆస్టిన్ ని పెళ్లి చేసుకున్నప్పుడు మనిద్దరం అక్కాచెల్లెళ్ళం అయ్యాము,
మన మధ్యన పదాలు తప్ప వేరే బంధం ఉండేది కాదు.
నువ్వు చాలా రాయడం మొదలుపెట్టావు, కానీ వాటిలోని అర్థం నాకు మాత్రమే తెలిసేది.
నేను భరించలేకపోయాను.
కాబట్టి నేను అనుకున్నాను, నిన్ను కాస్త దూరం ఉంచితే, అప్పుడు...
నువ్వు నన్ను దూరంగా ఉంచేస్తే, అప్పుడు నేను ఇంకొకరి సమస్య అవుతాను, అంతే కదా?
ఓ విషయం చెప్పనా?
నేను ఇకపై నీకు సమస్యగా ఉండనులే, సూ.
ఇక నువ్వు నీ సొగసైన దుస్తులు ధరించి నీ హాలులోకి వెళ్లిపోవచ్చు,
ఏ భావాలు లేకుండా డొల్లగా ఉండిపోవచ్చు,
ఎందుకంటే ఇకమీదట నీలో నేను ఎలాంటి భావాలను రగిలించను కాబట్టి.
ఇక నేను లేకుండా...
ఏంటి?
నేను లేకుండా...
నీలో భావాలు పుడతాయని నేను అనుకోవడం లేదు.
సరే.
వెళ్ళేటప్పుడు తలుపు మూసేసి వెళ్ళు.
నువ్వన్నది నిజమే.
ఏ విషయంలో?
నాకు భావాలు నీతో ఉన్నప్పుడే కలుగుతాయి.
"తన మాటలు ఎంత అందంగా ఉన్నా అవి చురకత్తుల వలె పదునుగా ఉన్నాయి."
అతని వైపుకు నేను నిన్ను ఎందుకు నెట్టానంటే, నా భావాల నుండి నేను తప్పించుకోవాలనుకున్నా.
ఆ భావాలను దూరంగా చేసుకోవడానికి నేను అతనితో పడక పంచుకున్నాను.
నాలో చాలా భావాలు కలుగుతున్నాయి, అవి కలగాలని నాకు లేదు, ఎమిలీ.
ఇక నేను కలగకూడదనుకుంటున్న అతిపెద్ద భావన...
ఏంటది?
ఏంటది, సూ? చెప్పేయి!
నీతో ప్రేమలో పడ్డాను అనే భావన.
నేను నీ మాటలను నమ్మను.
అది నిజమే.
అది నిజం కాదు.
నువ్వు నాకు చెప్పేదేదీ నిజం కాదు!
అసలు నువ్వు సూ వి కూడా కాదు.
నువ్వు ఒక కొత్త, నకిలీ మనిషివి.
నువ్వెవరో కూడా నాకు తెలియడం లేదు, నువ్వు నాకు చెప్పేవన్నీ అబద్ధాలే!
ఎమిలీ, నేను నిన్ను ప్రేమిస్తున్నాను!
నాతో అబద్దాలాడటం ఆపు!
నేను నిన్ను ప్రేమిస్తున్నాను!
లైబ్రరీలో కూడా నీ ఉనికి నాకు తెలిసింది, ఎందుకంటే నువ్వు ఎప్పుడూ నాతోనే ఉంటావు.
నేను నీ నుండి తప్పించుకోలేను,
ఎందుకంటే నాకు తెలిసిన భావం ఒకే ఒకటి, అది నీ మీద నాకున్న ప్రేమ.
సరే, సరే, సరే.
అమ్మాయిలూ, మీకేమీ కాలేదు కదా?
దీనికి కారణం మీరు కాదు కదా?
అబ్బా.
సరే...
దీని గురించి ఎవ్వరికీ చెప్పకండి.
ఇది 1850ల కాలం. ఎప్పుడూ ఏదోకటి తగలబడుతూనే ఉంటుంది.
సరే, ఇంటికి పదండి.
స్థలం ఉన్నచోట కూర్చోండి.
టోపీలు, కోట్లు, జాకెట్లు, వాటిని లైబ్రరీలో ఉంచవచ్చు.
వేడి వేడి టీ తయారవుతోంది. అందరికీ సరిపడా ఆహారం కూడా ఉంది.
విరాళాల కోసం అక్కడ ఒక డబ్బాని ఉంచాను.
ఎవరైనా తమకు చేతనైనంత సాయం చేస్తే, అది చాలా మేలు అవుతుంది.
పాత చర్చి? అది మనకి బాగానే ఉపయోగపడింది.
పదికాలాలు దాని జ్ఞాపకాలు చల్లగా ఉండాలి.
సమయం పడుతుంది కానీ మనం దాన్ని పునర్నిర్మించవచ్చు.
ఎప్పటిలాగానే, అమ్హెర్స్ట్ అంతా ఏకమవుతుంది,
మనం ఈ దుర్ఘటనకి కలిసి అధిగమిస్తాం.
-అవును. చాలా బాగా చెప్పారు. -అవును.
నా కొడుకుని చూసి నాకు గర్వంగా ఉంది.
వాడి భార్య ఎక్కడ ఉంది?
ఇలాంటి సమయంలో తను కూడా వాడి పక్కన ఉంటే బాగుంటుంది కదా?
ఆస్టిన్, సూ ఎక్కడ?
మనం తనని చర్చిలోనే అగ్నికి ఆహుతి అవ్వడానికి వదిలేయలేదనే ఆశిస్తున్నా.
నాకు నచ్చినట్టు నేను జీవిస్తున్నట్టుగానే తనకు నచ్చినట్టు తను జీవిస్తోంది అనుకుంటా.
మరి, ఏంటి న్యూ ఓర్లీన్స్ కి వెళ్లిపోదాం అనేదో పిచ్చిగా మాట్లాడుతున్నావు?
నోలా, బంగారం. నోలా.
నువ్వు దాన్ని ఎలాగైనా పిలుచుకో. నేను మాత్రం అక్కడికి రాను.
నువ్వు వస్తున్నావు.
అక్కడ స్థిరాస్థి రంగంలో నాకు తెలిసిన జోసెఫ్ లైమన్ కి నేను టెలిగ్రాం పంపాను.
జోసెఫ్ లైమన్, నా మాజీ ప్రియుడా?
అవును. నీకు అతను తెలుసనే విషయం నేను మర్చిపోయాను. లైమన్.
లైమన్!
చాలా మంచి వాడు. నా దగ్గర ఉన్న డబ్బంతా వాడికి పంపేశాను.
మనకో ఇంటిని సంపాదించాడు.
జోసెఫ్ లైమన్ మనకో ఇంటిని అమ్మాడా?
దాన్ని పాక అని అనవచ్చు.
న్యూ ఓర్లీన్స్ లో ఒక పాక కోసం నువ్వు నీ డబ్బునంతా ఖర్చు చేశావా,
పైగా నేను అన్నింటినీ వదిలేసి, నీతో రావాలని అడుగుతున్నావా?
అవును.
ఇది 19వ శతాబ్దం. నువ్వు నా భార్యవి.
నిర్ణయాలను తీసుకొనేది నేను.
సరే, ఇంతసేపూ నేను చెప్తోంది
ఏమైనా తలకి ఎక్కించుకున్నావా?
బంగారం, నోలా చాలా బాగుంటుంది. నీకు అది బాగా నచ్చుతుంది.
ఇప్పుడు ఒక అంతర్యుద్ధం మొదలవ్వబోతోంది. నేను లూసియానాకు రాలేను.
నా కుటుంబానికి నేను శాశ్వతంగా దూరమవుతాను.
అదీగాక, చరిత్రలో నేను చెడుపని చేసినదానిగా మిగిలిపోతాను.
హేయ్, దక్షిణ ప్రాంతం అంత దారుణంగా ఏమీ ఉండదు.
అక్కడి ప్లాంటేషన్ వ్యవస్థ, అది జమీందారీ వ్యవస్థ లాంటిది...
బానిసత్వం దారుణమైనది, షిప్.
నీది విశాల మనస్తత్వం అని అనుకున్నానే.
ఈ విషయంలో మాత్రం కాదు.
కమాన్. అక్కడ చాలా బాగుంటుంది.
దక్షిణ ప్రాంతంలో నిన్నొక రాచరికపు...
నేనొక పనికిమాలిన యాంకీ తిరుగుబోతుని.
-దాన్ని గౌరవించు. -నాకు అర్థంకావడం లేదు.
నిన్ను ఇక్కడ వదిలేసి,
నేను నోలాకి వెళ్లి, అక్కడో పత్తి భూస్వామి కూతురిని పెళ్లి చేసుకోమంటున్నావా?
లేదు, నువ్వు... నువ్వు నన్ను పెళ్లి చేసుకోవచ్చు,
మనం అమ్హెర్స్ట్ లోనే ఉండాలి, మన బంధంలో పరిమితులు తక్కువ, స్వేచ్ఛ ఎక్కువగా ఉండాలి.
దేవుడా...
వదిలేయిలే.
వదిలేయి, తల్లీ!
ఇప్పటికే ఆ పాకలో నేను నా తలకు మించి ఖర్చు చేశాను.
ఏంటి... షిప్...
నేనేమైనా తప్పు చేస్తున్నానా?
అవును.
అందులో సందేహమే లేదు.
అతను నిన్ను పెళ్ళాడాలనుకుంటున్నాడు, లవీనియా.
ఇక నువ్వు వయస్సు మించిపోయిన బ్రహ్మచారిణిగానే మిగిలిపోతావు.
రోజులు మారుతున్నా, తప్పులు మారడం లేదు.
షిప్.
సరేమరి.
-నువ్వు న్యూ ఓర్లీన్స్ కి వెళ్లు. -నోలా.
అక్కడ ఎవరినైనా పెళ్లి చేసుకో.
పిల్లలని కను ఇంకా ఏమైనా చేసుకో.
కానీ నీకూ తెలుసు, నాకూ తెలుసు...
ఏం తెలుసు?
...నువ్వు ప్రేమించిన అమ్మాయిలలో నన్ను మించినవారు నీకు ఎవ్వరూ దక్కరని.
మన చర్చి.
మన అందమైన పాత చర్చి.
శ్రీమతి డికిన్సన్.
నిన్న రాత్రి ఇది నా కలలోకి వచ్చింది.
ఏంటి?
-నువ్వేమంటున్నావు? -ఇలా జరగడం నేను చూశాను.
చర్చి తగలబడిపోవడం. ఇది నాకు ముందుగానే తెలిసింది.
అది నా కలలోకి వచ్చింది.
ఇదంతా నేను ఇంతకు ముందే చూశాను.
లేదు, నువ్వు ఏవేవో ఊహించుకుంటున్నావు.
లేదు. దీన్ని నిన్న రాత్రి నేను కల కన్నాను, ఇప్పుడు అది నిజమైంది.
ఇదొక చెడు సూచకం అయ్యుంటుంది, చెడు శకునం.
ఈ సూచకాలూ, కనబడటాలు.
ఎమిలీలాగానే పిచ్చిగా మాట్లాడుతున్నావు.
బహుశా తను మనం అనుకున్నంత పిచ్చిది కాదేమో.
దేవుడా.
సర్పము
గడ్డిలోన ఉండే ఒక సన్నపాటి జీవి
అప్పుడప్పుడూ అటూఇటు వెళ్తూ ఉంటుంది -
మీరు దాన్ని చూసే ఉంటారు? అవును
ఇలా కనిపించి అలా వెళ్లిపోతుంది
గడ్డి, పాపిడి దువ్వినట్టు విడిపోతుంది,
మచ్చమచ్చల రూపం గలది
నీ పాదాల మధ్య నుండి జారుకుంటుంది
ఇక ముందుకు వెళ్లిపోతుంది -
దానికి తడి నేలలు అంటే ఇష్టం
ఆ ప్రదేశం చాలా చల్లగా ఉండాలి -
కానీ నా చిన్నతనంలో, చెప్పులు వేసుకోనప్పుడు
మధ్యాహ్న సమయాల్లో చాలా సార్లు దాన్ని చూశాను
ఏదో కొరడా అని అనుకున్నాను
అలా ఎండలో పడుంది
దాన్ని పట్టుకుందామని ఆగాను
అది జారుకొని వెళ్లిపోయింది -
ప్రకృతి జీవులలో చాలా వరకు
అవి నాకు తెలుసు, నాకు అవి తెలుసు
నా మదిలో వాటి పట్ల
స్నేహభావం ఉంది
కానీ ఇంతవరకూ నేను దీన్ని చూడలేదు
ఇతరులతో అయినా, ఒంటరిగా అయినా
దాన్ని చూస్తే నాకు వణుకు
చచ్చేంత భయం
ఇప్పుడు నేను ఆనందంగా చనిపోగలను.
నేను కాదు.
ఈ రోజు మరణం మీద నాకు జాలి కలుగుతోంది.
ఎమిలీ?
ఏంటి?
నేను నీతో ఉన్నప్పుడే...
అప్పుడే నాలో ప్రాణం ఉన్నట్టు నాకు తెలుస్తుంది.
నాకు కావలసింది అదే.
ఎప్పట్నుంచో నేను కోరుకున్నది అదే.
నీకు ఆ విధంగా అనిపించేలా చేయడం.
నేను నీ కోసం, నా సూ కోసం రాస్తాను.
నీ కోసం రాస్తాను.
నీ కోసమే రాస్తాను.
నాకు అది చాలు.
నేను నిన్ను ఇక ఎప్పటికీ వదులుకోను.
ఉపశీర్షికలను అనువదించినది: అలేఖ్య